钦定古今图书集成/历象汇编/乾象典/第004卷 > 易经 > 恒卦
## 钦定古今图书集成/历象汇编/乾象典/第004卷 > 易经 > 恒卦

恒：亨，无咎，利贞。利有攸往。

《彖》曰：恒，久也。刚上而柔下，雷风相与，巽而动。刚柔皆应，恒。“恒，亨，无咎，利贞”，久于其道也。天地之道，恒久而不已也。“利有攸往”，终则有始也。日月得天而能久照，四时变化而能久成，圣人久于其道而天下化成。观其所恒，而天地万物之情可见矣。